CELEX: 31997D0003
Language: el
Date: 1996-12-10 00:00:00
Title: 97/3/ΕΚ: Απόφαση της Επιτροπής της 10ης Δεκεμβρίου 1996 που επιτρέπει στα κράτη μέλη να προβλέψουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τα γεώμηλα, άλλα από εκείνα που προορίζονται για φύτευση, καταγωγής Δημοκρατίας της Σλοβενίας

Avis juridique important

|

31997D0003

97/3/ΕΚ: Απόφαση της Επιτροπής της 10ης Δεκεμβρίου 1996 που επιτρέπει στα κράτη μέλη να προβλέψουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τα γεώμηλα, άλλα από εκείνα που προορίζονται για φύτευση, καταγωγής Δημοκρατίας της Σλοβενίας  

Επίσημη Εφημερίδα αριθ. L 001 της 03/01/1997 σ. 0005 - 0007

ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Δεκεμβρίου 1996 που επιτρέπει στα κράτη μέλη να προβλέψουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τα γεώμηλα, άλλα από εκείνα που προορίζονται για φύτευση, καταγωγής Δημοκρατίας της Σλοβενίας (97/3/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), όπως τροποποιήθηκε τελευταία από την οδηγία 96/14/ΕΚ της Επιτροπής (2), και ιδίως το άρθρο 14 παράγραφος 1,το αίτημα που υπέβαλε το Λουξεμβούργο,Εκτιμώντας:ότι, με βάση τις διατάξεις της οδηγίας 77/93/ΕΟΚ είναι δυνατόν, καταρχήν, να μην εισαχθούν στην Κοινότητα γεώμηλα άλλα από τα γεώμηλα που προορίζονται για φύτευση, καταγωγής Δημοκρατίας της Σλοβενίας, εξαιτίας του κινδύνου εισαγωγής ασθενειών γεωμήλων αγνώστων στην Κοινότητα 7ότι, με την απόφαση 96/114/ΕΚ της Επιτροπής (3), η Επιτροπή επέτρεψε σε ορισμένα κράτη μέλη να προβλέψουν παρεκκλίσεις από ορισμένες διατάξεις της οδηγίας 77/93/ΕΟΚ όσον αφορά τα γεώμηλα άλλα από εκείνα που προορίζονται για φύτευση, καταγωγής Δημοκρατίας της Σλοβενίας, υπό καθορισμένες προϋποθέσεις και για την περίοδο 1996 7ότι για τεχνικούς λόγους δεν πραγματοποιήθηκαν εισαγωγές σύμφωνα με την απόφαση 96/114/ΕΚ 7ότι εξακολουθούν να ισχύουν οι λόγοι που αιτιολογούν την έγκριση της παρέκκλισης 7ότι η Επιτροπή θα εξασφαλίσει ότι η Δημοκρατία της Σλοβενίας θα θέσει στη διάθεσή της όλα τα τεχνικά στοιχεία που απαιτούνται για την εκτίμηση του φυτοϋγειονομικού καθεστώτος της παραγωγής γεωμήλων στη Σλοβενία 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 1. Επιτρέπεται στα κράτη μέλη να προβλέψουν, με βάση τους όρους που θεσπίζονται στην παράγραφο 2, εξαιρέσεις από το άρθρο 4 παράγραφος 1 της οδηγίας 77/93/ΕΟΚ, όσον αφορά την απαγόρευση που αναφέρεται στο μέρος Α σημείο 12 του παραρτήματος ΙΙΙ για γεώμηλα άλλα από εκείνα που προορίζονται για φύτευση, καταγωγής Δημοκρατίας της Σλοβενίας.2. Πρέπει να πληρούνται οι ακόλουθοι ειδικοί όροι:α) τα γεώμηλα πρέπει να είναι άλλα από εκείνα που προορίζονται για φύτευση 7β) πρέπει να προέρχονται από γεώμηλα σποράς που έχουν πιστοποιηθεί με βάση το σύστημα πιστοποίησης γεωμήλων σποράς της Δημοκρατίας της Σλοβενίας ή από γεώμηλα σποράς που έχουν πιστοποιηθεί σε ένα από τα κράτη μέλη ή από γεώμηλα σποράς που έχουν πιστοποιηθεί σε οποιαδήποτε άλλη χώρα από την οποία επιτρέπεται η εισαγωγή στην Κοινότητα γεωμήλων προς φύτευση σύμφωνα με την οδηγία 77/93/ΕΟΚ 7γ) πρέπει να έχουν καλλιεργηθεί σε περιοχές γνωστές ως απαλλαγμένες από Synchytrium endobioticum (Schilbersky) Percival (όλες οι φυλές εκτός από τη φυλή 1, η κοινή ευρωπαϊκή φυλή), και να μην υπάρχουν συμπτώματα Synchytrium endobioticum (Schilbersky) Percival ούτε στον τόπο παραγωγής ούτε σε άμεση γειτνίαση μ' αυτόν επί ένα εύλογο χρονικό διάστημα 7δ) πρέπει να έχουν καλλιεργηθεί σε περιοχές για τις οποίες είναι γνωστό ότι δεν έχει εμφανισθεί Pseudomonas solanacearum (Smith) Smith 7ε) τακτικοί προγραμματισμένοι έλεγχοι εισαγωγών στη Δημοκρατία της Σλοβενίας, γεωμήλων σποράς και γεωμήλων κατανάλωσης που διατίθενται για εμπορία εντός της Δημοκρατίας της Σλοβενίας, συνεχίζονται με την εξαίρεση και δοκιμή αντιπροσωπευτικών δειγμάτων και με επιστημονικά αναγνωρισμένες μεθόδους για την ανίχνευση των Clavibacter michiganensis (Smith) Davis et al. ssp. sepedonicus (Spieckermann et Kotthoff) Davis et al., Pseudomonas solanacearum (Smith) Smith και ατράκτωσης των κονδύλων των γεωμήλων 7στ) τα μηχανήματα που χρησιμοποιούνται στο χειρισμό των γεωμήλων πρέπει να προορίζονται αποκλειστικά γι' αυτά, ή να έχουν απολυμανθεί με κατάλληλο τρόπο μετά από κάθε χρήση τους για άλλους σκοπούς 7ζ) τα γεώμηλα πρέπει να συσκευάζονται είτε σε καινούργιους σάκους είτε σε κιβώτια που έχουν απολυμανθεί κατάλληλα και σε κάθε σάκο ή κιβώτιο πρέπει να τοποθετείται επίσημη ετικέτα με τις πληροφορίες που αναφέρονται στο παράρτημα 7η) πριν από την εξαγωγή τους, τα γεώμηλα πρέπει να καθαρίζονται από το χώμα, τα φύλλα ή άλλα φυτικά υπολείμματα 7θ) τα γεώμηλα που προορίζονται για την Κοινότητα θα συνοδεύονται από φυτοϋγειονομικό πιστοποιητικό που έχει εκδοθεί στη Δημοκρατία της Σλοβενίας, σύμφωνα με το άρθρο 7 της οδηγίας 77/93/ΕΟΚ, με βάση την εξέταση που καθορίζεται σ' αυτήν, ιδιαίτερα ως προς την απουσία των επιβλαβών οργανισμών που αναφέρονται στα στοιχεία γ) και ε).Το πιστοποιητικό θα αναφέρει κάτω από τον τίτλο «συμπληρωματική δήλωση», την ένδειξη «η παρούσα αποστολή πληροί τις προϋποθέσεις της απόφασης 97/3/ΕΚ» 7ι) τα γεώμηλα θα εισάγονται από ορισμένα σημεία εισόδου τα οποία θα καθορίζονται για τους σκοπούς αυτής της παρέκκλισης από το κράτος μέλος το οποίο εφαρμόζει την εν λόγω παρέκκλιση 7 σε εκείνες τις περιπτώσεις όπου η εισαγωγή στην Κοινότητα γίνεται με κάποιο κράτος μέλος διαφορετικό από εκείνο που εφαρμόζει την εν λόγω παρέκκλιση, τα υπεύθυνα επίσημα όργανα του κράτους μέλους εισαγωγής, που αναφέρονται στην οδηγία 77/93/ΕΟΚ, πρέπει να ενημερώνουν και να συνεργάζονται με τα αντίστοιχα υπεύθυνα επίσημα όργανα του κράτους μέλους που εφαρμόζει την εν λόγω παρέκκλιση ώστε να διασφαλίζεται η τήρηση των διατάξεων της εν λόγω απόφασης 7ια) πριν από κάθε εισαγωγή στην Κοινότητα, ο εισαγωγέας πρέπει να γνωστοποιεί την εισαγωγή αυτή εγκαίρως στα υπεύθυνα επίσημα όργανα του κράτους μέλους εισαγωγής, και το εν λόγω κράτος μέλος πρέπει να διαβιβάζει, στη συνέχεια, τις λεπτομέρειες της ανακοίνωσης στην Επιτροπή, προσδιορίζοντας:- τον τύπο του υλικού,- την ποσότητα,- τη δηλωθείσα ημερομηνία εισαγωγής και το σημείο εισόδου.Ο εισαγωγέας θα ενημερώνεται επίσημα πριν από την εισαγωγή για τους όρους που παρατίθενται στα στοιχεία α) έως ιβ) 7ιβ) οι επιθεωρήσεις που απαιτούνται σύμφωνα με το άρθρο 12 της οδηγίας 77/93/ΕΟΚ διενεργούνται από τα υπεύθυνα επίσημα όργανα που αναφέρονται στην ως άνω οδηγία. Με την επιφύλαξη της επιτήρησης που αναφέρεται στο άρθρο 19α παράγραφος 3 δεύτερη περίπτωση πρώτη δυνατότητα, η Επιτροπή θα προσδιορίσει σε ποιο βαθμό θα ενσωματωθούν οι επιθεωρήσεις που αναφέρονται στο άρθρο 19α παράγραφος 3 δεύτερη περίπτωση δεύτερη δυνατότητα στο πρόγραμμα επιθεωρήσεων σύμφωνα με το άρθρο 19α παράγραφος 5 στοιχείο γ) της ως άνω οδηγίας 7ιγ) τα κράτη μέλη που εφαρμόζουν την εν λόγω παρέκκλιση, σε συνεργασία, εφόσον ενδείκνυται, με το κράτος μέλος εισαγωγής, εξασφαλίζουν ότι, για κάθε φορτίο γεωμήλων που εισάγεται σύμφωνα με την απόφαση αυτή, λαμβάνονται τουλάχιστον δύο δείγματα 200 κονδύλων ανά 50 τόνους, ή μέρος της ποσότητας αυτής, για επίσημη εξέταση, όσον αφορά το Pseudomonas solanacearum, σύμφωνα με τη διαδικασία καραντίνας αριθ. 26 για το Pseudomonas solanacearum, όπως θεσπίστηκε από την ευρωπαϊκή και μεσογειακή οργάνωση φυτοπροστασίας (ΕΜΟΦ) (4) ή με κάποια άλλη διαδικασία που έχει εγκριθεί σύμφωνα με τη διαδικασία που θεσπίζεται στο άρθρο 16α της οδηγίας 77/93/ΕΟΚ και, στην περίπτωση του Clavibacter michiganensis ssp. sepedonicus, σύμφωνα με την ισχύουσα κοινοτική μέθοδο για την ανίχνευση και διάγνωση του Clavibacter michiganensis ssp. sepedonicus 7 εάν υπάρχουν υπόνοιες, οι παρτίδες πρέπει να κρατηθούν ξεχωριστά υπό επίσημο έλεγχο και είναι δυνατόν να μη διατεθούν στο εμπόριο ούτε να χρησιμοποιηθούν έως ότου διαπιστωθεί ότι δεν υπήρχαν υποψίες παρουσίας ή δεν ανιχνεύθηκε το Clavibacter michiganensis ssp. sepedonicus ή Pseudomonas solanacearum κατά τις εν λόγω εξετάσεις.Άρθρο 2 Κάθε κράτος μέλος ενημερώνει τα λοιπά κράτη μέλη και την Επιτροπή για οποιαδήποτε χρήση της άδειας. Ενημερώνει την Επιτροπή και τα λοιπά κράτη μέλη, πριν από την 1η Σεπτεμβρίου 1997, σχετικά με τις ποσότητες που έχουν εισαχθεί σύμφωνα με την παρούσα απόφαση και παρέχει λεπτομερή τεχνική έκθεση της επίσημης εξέτασης που αναφέρεται στο άρθρο 1 παράγραφος 2 στοιχείο ιγ) 7 αντίγραφα κάθε φυτοϋγειονομικού πιστοποιητικού διαβιβάζονται στην Επιτροπή.Άρθρο 3 1. Η άδεια που παρέχεται στο άρθρο 1 ισχύει για την περίοδο από 15 Ιανουαρίου 1997 έως 30 Ιουνίου 1997.2. Η άδεια ανακαλείται εάν θεωρηθεί ότι οι όροι που θεσπίζονται στο άρθρο 1 παράγραφος 2 είναι ανεπαρκείς για την πρόληψη της εισαγωγής επιβλαβών οργανισμών ή ότι δεν έχουν τηρηθεί.Άρθρο 4 Η παρούσα απόφαση απευθύνεται στα κράτη μέλη.Βρυξέλλες, 10 Δεκεμβρίου 1996.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 26 της 31. 1. 1977, σ. 20.(2) ΕΕ αριθ. L 68 της 19. 3. 1996, σ. 24.(3) ΕΕ αριθ. L 27 της 3. 2. 1996, σ. 33.(4) Δελτίο ΟΕΡΡ/ΕΡΡΟ (ΕΟΜΦ), 20, 255-262 (1990).ΠΑΡΑΡΤΗΜΑ Πληροφορίες που απαιτούνται για την ετικέτα [όπως αναφέρονται στο άρθρο 1 παράγραφος 2 στοιχείο ζ)] 1. Όνομα της αρχής που χορήγησε την ετικέτα.2. Όνομα της οργάνωσης των εξαγωγέων, εφόσον υπάρχει.3. Ένδειξη «γεώμηλα, άλλα από εκείνα που προορίζονται για φύτευση, καταγωγής Δημοκρατίας της Σλοβενίας».4. Ποικιλία.5. Τόπος παραγωγής (πρέπει να αναφέρεται το περιφερειακό γραφείο φυτοπροστασίας της περιοχής).6. Μέγεθος.7. Δηλωμένο καθαρό βάρος.8. Ένδειξη «σύμφωνα με τις απαιτήσεις ΕΚ 1996».9. Σήμα τυπωμένο ή σφραγισμένο εξ ονόματος της σλοβενικής υπηρεσίας φυτοπροστασίας.